Интердисциплинарен урок по повод националния празник на РБ

Поетичен рецитал и конкурс по рецитиране на стихове за България под надслов – „България – свободна и млада” от учениците от начален етап.

Междупредметна връзка – БЕЛ, ИТ, Човекът и обществото, Музика

**Участници** – ученици от начален етап, ученици от прогимназиален етап, учители, родители

**Цели на урока:**

**1. Образователна :**

Да се формират литературни компетентности чрез:

- разбиране и тълкуване на творчески послания, свързани с родината;

- да се подобрят комуникативните умения на учениците

 Изпълнение на стихове и песни, посветени на родината

**2. Развиваща:**

- Да се формират литературни и социокултурни компетентности;

- Развиване на творческите заложби – рецитиране, актьорско майсторство;

- да се научат да търсят връзката между литературата, историята, музиката;

**3. Възпитателна:**

- патриотично възпитание;

- обич към родината, да опознаят родината; да я обичат и съхранят в сърцето си;

- да предават любовта си на следващите поколения;

- преклонение пред делото на велики личности от българската история;

- гордост от славното минало;

- национално самочувствие;

**Методи:**

* Презентации/мултимедия
* Рецитиране
* Драматизация – Хан Кубрат и синове; България
* Песни

**План-сценарий:**

* Рецитал
* Презентация, свързана с 3 март
* Състезание между учениците от всички паралелки в начален етап разпределени в две възрастови групи
* Рецитал
* Обявяване на победителите и връчване на грамоти
* Книги за всички участници в рецитала и състезанието

**Ход на урока:**

В навечерието на 3 март по повод националният празник на България в І ОУ „Св. Св. Кирил и Методий” се проведе поетичен рецитал и състезание в рецитиране на стихове за България под надслов – „България – свободна и млада” от учениците от начален етап. Състезателите бяха разпределени в две възрастови групи:

Първа – І и ІІ клас ; Втора – ІІІ и ІV клас и се оценяваха от компетентно жури от учители по български език и литература.

Учениците с голям ентусиазъм и вдъхновение рецитираха и пяха. Отличените получиха грамоти от състезанието за призови места

Всички ученици бяха наградени с книга от директора на училището – Людмила Дерменджиева с пожелание да обичат всичко българско и родно, да помнят и съхранят миналото на своя народ.

РЕЦИТАЛ ЗА ТРЕТИ МАРТ

Българийо на живи и на мъртви

Българийо, ти слънчева обител,

В теб мъртвите живеят в светлина.

Българийо, ти люлка на борбите,

В теб бурите заспиват в тишина.

Когато нощем затрептят звездите

И лунното сребро света залей-

Ний чуваме, родино, там в скалите

Духът на Шипка как свещено пей.

Когато утром заблести небето

И слънцето навред света огрей-

Ний виждаме, родино, тук в морето

Как твоя лик във бисери светлей.

Българийо, ти слънчева обител,

Балканът в теб цъфти и хубавей,

Българийо, ти люлка на борбите,

За теб душата ми днес пламеней.

**Трети март !**

**Една обикновена дата.**

**Ден обикновен – и пъстър , и суетен.**

**Но в тоя ден напира по-сгъстен ,**

**по-остър вятърът на вековете.**

**Трети март ! Трети март !**

**Ден рожден на свободата.**

**Трети март ! Трети март !**

**Днес България празнува.**

**На 3 март 1878 г. в градчето Сан Стефано е подписан мирен договор между Русия и Османската империя. Трети март е светлата дата, която от 1888 г. се празнува като Ден на Освобождението на България от турско робство.**

**Еднократно като официален празник денят е отбелязан през 1978 г. по повод 100-годишнината от Освобождението. С решение на Парламента от 5 март 1990 г. датата е обявена за национален празник.**

**3 март 1878 г. е Възкресението българско. В продължение на 500 години България е извън света и извън времето. 3 март възкресява времето в нас и нас - във времето. Стремежът към възстановяване на българската държавност не престава и не прекъсва през целия период на османско владичество.**

**Възстановяването на българската държавност започва от 1762 г. с Историята на Паисий, преминава през духовния взрив на българското Възраждане, през борбата за църковна независимост, през невъзвратимата гибел на Левски и Ботев, през Оборище и Априлското въстание, за да достигне своя апотеоз на 3 март 1878 г.**

презентация

**3. Водещ: В навечерието на 3 март – национален празник на България, ще се проведе състезание между учениците от начален етап под надслов „*България – свободна и млада*”**

**Учениците ще се състезават в две възрастови групи:**

**Първа – І и ІІ клас**

**Втора – ІІІ и ІV клас**

**Състезателите ще бъдат оценявани от компетентно жури в състав:**

**1. Христина Попаркова – старши учител по български език и литература**

**2. Ангелина Маркова – старши учител по български език и литература**

**3. Теодора Пашалиева – старши учител по история и цивилизация**

**Критерии, по които ще бъдат оценявани състезателите са:**

**-точност на възпроизведен текст**

**-правилно произношение**

**-изразителност**

**Докато журито заседава и оценява състезателите, ученици от ІV класове ще изнесат рецитал ” *България – свободна и млада*”**

**Рецитал**

**Дете**: -Чада,мои!

/Хан Кубрат/ Аз си отивам..........

Оставам ви моя народ.

Оставам копията им,

хранените им коне.

Владейте всичко общо!

Разделите ли се-враговете,

които ни заобикалят

ще ви пречупят.

Заклевам ви : в името на Тангра

Не се делете ,не враждувайте помежду си!

Името на България не трябва да бъде

заличено от лицето на земята.

**Дете**: Тъпан заби тъжно и напрегнато.

Думкането му се понесе навред.

То известяваше за смъртта на

Ювигии хан Кубрат

Създателят на Велика България!!!!

**Дете**: Хан Аспарух не снемаше поглед от Дунава

Вятърът се провираше в тръстиките и пееше.

**Хан Аспарух**:-Синко,Тервеле-обърна се Аспарух към своя

Наследник-Настъпи часът ,сине....

**Дете**: Зад него всички бяха приковали

конете си.Никой не смееше да мръдне

дума да рече.Лъчите на луната играеха

по островърхите шлемове и се чупеха в

ризниците им!

**Дете**: Изведнъж в нощта отекна рог:

**Дете** Ай,ай,ай!!!!Слава на Тангра!!!

**Дете**: Ромеите се качиха на корабите и бягаха

позорно.Платната се губеха в далечината,

за да не се появят никога повече по тия

брегове.Те бяха завоювани от българите

завинаги!

**Дете**: От днес нататък земите между Дунав,

Искър и Черно море ще принадлежат завинаги на българите!!!!!

**Дете**: От днес започва своя живот първата славянска държава в света! И тя ще живее във вековете с името България!

Беше лято 681!!!!!!!!!

*влиза дете в битова носия, олицетворяващо образа на България. В ръцете си държи кошница с плодове, житни класове, цветя и ходейки бавно изговаря думите:*

Ето ме, аз съм България! Вървя по земята от тринадесет века. Сях и жънах тази земя край Балкана. Думите ми са ясни и чисти като пирински върхове. Песните ми са звънливи като Рилски ручеи. Аз имам житата на Добруджа и дъхавите ливади на Родопите. Дунав и Черно море целуват бреговете ми.

Аз съм България – обичайте ме за яркото слънце и жарките рози. За отрудените ми длани и за мирното ми небе. Вярвайте ми, помнете ме и ме носете в песните си!

https://www.youtube.com/watch?v=5lotGo73GOk

Человек, ако не познава себе си, не може да цени другите”

И защото всички сме българи, днес ще празнуваме 3-ти март- националния празник на България.

Тоз, който падне в бой

за свобода, той не умира,

него жалеят, земя и небо,

звяр и природа

и певци песни за него пеят!

Не зная дали друг народ влага такъв съдбовен, разтърсващ смисъл в тези думи, дали пет века е чакал, задъхан и непреклонен, едно дело, една мечта, едничък изход – ОСВОБОЖДЕНИЕ!......

„**Историята не е самото минало,..., а онова, което знаем за миналото.” Днес ние съзнаваме, колко е важно да пазим спомена за миналото, за да останем българи**

**С цената на много загинали, с цената на хиляди животи, свободата бе постигната от всички онези незнайни и безименни достойни българи, воювали в освободителната за нас война**

Българийо , за тебе те умряха ,

една бе ти достойна зарад тях ,

и те за теб достойни ,майко , бяха !

И твойто име само кат мълвяха ,

умираха без страх.

Когато казваш Шипка – прав стани ,

защото Шипка е за теб светиня ,

тя озарява миналите дни

и утрото на твоята Родина.

Потомък наш , помни тогава

що някога се би по тез места

и скъпа кръв проля , за да добрува

България и днес на свобода.

**3.ІІІ. 1878 година – паметна дата в нашата хилядолетна история!**

**Свобода – жадувана Свобода – извоювана!**

**Едно ново начало!**

**България пак е на картата на света свободна, древна и млада.**

Земя като една човешка длан..

Но по-голяма ти не си ми нужна,

Щастлив съм аз, че твойта кръв е южна,

че е от кремък твоят стар Балкан

Какво, че виха вълци и чакали из твоите полета и гори

С онез, които бяха с теб добри, ти бе добра, но злите не пожали.

Земя, като една човешка длан...Но ти за мен си цяло мироздание,че аз те меря не на разстояние, а с обич, от която съм пиян!

**Храбрите българи, извоювали за нас свободата, са ни завещали да бъдем достойни техни наследници.**

Носи достойно българското име,

прославяй го, когато порастеш,

съдба тук има,

и тази вярност ти ще разбере

В сърцата си България носете,

Земята и, ръждива от стрели,

И всяка нейна битка с враговете,

И всяка рана, дето я боли!

Аз съм българско дете,
с моя край се аз гордея,
златно жито тук расте,
Стара планина синее.

Тука в нашата страна
някога живял Паисий,
в непрогледна тъмнина
той история написал.

В родните ни планини
бродил някога Раковски.
В средногорските земи
с конница летял Бенковски.

В нашта Стара планина
били се за свободата
с пушки, с бойни знамена
Ботев, Левски, Караджата.

Аз съм българско дете,
с обич гледам планините,
мойта гордост все расте,
че съм внуче на борците!

**Моя българска родна земя**

**Ти си тази шепа земя на Балканите, която се нарича България**.

Не съм те никога избирал на земята.
Родих се просто в теб на юнски ден във зноя.
Аз те обичам не защото си богата,
а само за това, че си родина моя.

Обичам те с любов неизразима,
като живота скъпа си за мен.
Защото съм частица неделима
от твойта пръст, от твоя светъл ден.

В УТРИНАТА щом запеят
твоите пролетни нивя –
с теб се радвам и живея,
златна българска земя!

В слънце плувнат ли селата,
 заблести ли бистър свод –
гордост чувствам във душата,
че съм син на тоз народ.

В усмивката на слънчевия ден,
във цъфналия люляк на стоборите,
в сияещите небеса над мен
една голяма радост днес говори.

Тя в детските очи трепти и пее,
в сърцата ни, в кръвта ни тя кънти.
Със нея горд Балкана зеленее
и мисълта ни надалеч лети.

Като разтворена любима книга,
разкрила тайните на мъдростта,
България високо длан издига
и с ясен глас говори на света.

Говори тя за своя ден голям,
за своя път, пронизал вековете.
И словото, превърнато във плам,
с могъща сила в бъдещето свети.
Прекланям се пред красотата,
пред мъжеството и честта,
пред всичко хубаво и свято,
което ти ни завеща.